حسن على ابراهيم

+  150px  اسمه   حسن على إبراهيم  شغلته    عميد لكلية طب القصر العينى    الشهرة  أستاذ الجراحه بكلية طب القصر العينى       الميلاد    مصر 9 سبتمبر 1914     الوفاة   

الدكتور حسن على إبراهيم (9 سبتمبر 1914 ـ ؟) هو جراح و أستاذ جامعى مصري، و هو ابن رائد الجراحة المصرى الدكتور على باشا ابراهيم.

اتعين عميد لكلية طب القصر العينى من 1971 - 1974
 مولده وتعليمه 
اتولد حسن على إبراهيم فى 9 سبتمبر 1914، واتخرج فى كلية الطب بجامعة فؤاد الاولانى سنة 1937، و كان الاولانى على دفعته وعمل بعدها مساعد لأبيه الدكتور على باشا ابراهيم،نال بعدها إجازة الماجستير فى الجراحة، اللى تعادل الدكتوراه، سنة 1941، بعدها نال زمالة كلية الجراحين الملكية بانجلترا سنة 1946، ومنحته دى الكلية "أستاذية هنتر" عن بحث فى سرطان المثانة الناشئ عن البلهارسيا سنة 1947.

 عمله الأكاديمى 
تدرج فى مناصب هيئة التدريس فى كلية الطب جامعة القاهرة لحد تعينه أستاذ للجراحة التجريبية سنة 1962، وبعدها اتعين عميد للكلية سنة 1971، ولما بقت العمادة بالانتخاب، انتخب عميد ليها سنة 1972، ولما بلغ السن القانونية للمعاش سنة 1974 اتعين أستاذ متفرغ للجراحة.

أنشأ حسن على إبراهيم قسم الجراحة التجريبية زى كليات العالم المتقدم، و كان أول جراح فى مصر يجرى عمليات جراحية فى القلب، واللى شجعت غيره على خوض نفس المجال، كمان قام بعدد كبير من جراحات قرحة المعدة وعمل تعديل فى تقنية استئصالها، وله نظريات فى تليف التامور وتليف الكبد الناتج من البلهارسيا، نال عليها جايزة الدولة التشجيعية سنة 1959.

 الجوايز والتكريم 
 نوط الجدارة العسكري، تقدير لخدماته فى حرب فلسطين سنة 1948
 جايزة الدولة التشجيعية فى العلوم الطبية (1959)
 جايزة الدولة التقديرية فى العلوم الطبية (1990)
 شوف 
عمداء كلية طب القصر العينى

تصنيف:مواليد 1914
تصنيف:وفيات 2002
تصنيف:اطبا مصريين
تصنيف:اكاديميين مصريين
تصنيف:مصريين اخدوا جايزة الدوله التقديريه
تصنيف:مصريين اخدوا جايزة الدوله التشجيعيه
تصنيف:اسكندرانيه
تصنيف:اساتذة قصر العينى
تصنيف:جراحين مصريين
تصنيف:متعلمين فى جامعة القاهره